cyanic-selkie/wikianc huggingface dataset:
Antigone vipio
Çoxalması
Dişi adətən iki yumurta qoyur. Nadir hallarda bir ola bilir. Əgər balalar müəyyən səbəbdən tələf olarsa Dişi ikinci dəfə yumutlayıb qırt yata bilər. Yumurtalar 9,45×5,43 sm ölçüyə malik olurlar. İnkubasiya dövrü 28–32 gündür. Balalar 70–75 gündən sonra uça bilirlər.
Qidalanması
Daur durnaları həy şeylə qidalanırlar. Qıdalarına bataqlıq bitkiləri, düyü, buğda, qarğıdalı, molyusklar, suda-quruda yaşayanlar, balıqlar və kiçik gəmiricilər daxildir.
Təhlükə və qorunma
Növ hazırda qorunur. Rusiyanın Qırmızı kitabına daxil edilmişdir. Son zamanlar ümumi götürdükdə saylarında artım müşahidə edilsə də bəzi atreallarda say baxımından azalma müşahidə edilir.
Onların sayına təsir göstərən amillər onların yayılma areallarındakı torpaqların əkinə cəlbi, su hövzələrində su anbarlarının inşası ilə geniş qamışlıqların suyun altında qalması, dambaların inşası və sairdir. Digər təhlükə isə Cənubi Koreya ilə Çimali Koreya arasında başlaya biləcək istənilən münaqişədir.
Tifon (mifologiya)
Tifon ( sözün kökü τύφω  feli mənası "tüstülənmək" deməkdir.) yunan mifologiyasında nəhəng yerin alov qüvvəsinin şəxsləşdirilmiş adı, Geyanın Tartardan olan oğlu.
Doğulması
Nəhənglərin məhv edilməsindən sonra hiddətə gələn Geya tanrılardan qisas almaq üçün Tartar ilə cütləşərək Kilikiyada Tifonu dünyaya gətirmiş olur. Bu dəhşətli məxluq Geyanın uşaqlarınin içində ən güclüsü və qadiri sayılırmış. Qurşağa qədər insan, ondan aşağı əjdaha cildli olan, bütün bədəni lələklərlə örtülmüş bu məxluqun çiyinlərindən yüzlərlə ilan başları, ayaqlarından isə gürzələr çıxarmış. Onun başı ulduzlara, bir əli qərbə və digər əli şərqə çatarmış. Tifon öküz kimi böyürər, aslan kimi nərildəyər və it kimi hürərmiş. Doğulmasından sonra tanrılar ondan qorxaraq heyvan cildlərinə girərək Misirdə gizlənirlər. tanrılardan təkcə Zevs və qızı ilahə Afina Tifonu ram etmək qərarına gəlirlər. Zevs uzaqdan Tifona ildrımlarla yaxın məsafədən isə Kronun orağı ilə həmlələr etdikdən sonra onunla əlbəyaxa olur. Tifon ilan ayaqları ilə Zevsin bədəninə sarılaraq orağı qopararaq onun əlinin və ayaqlarının vətərlərini yarır. Sonra onu Kilikiyaya gətirərək mağaraya atmış olur. Onun vətərlərini isə ayı dərisinə bükərək mağarada gizlədir. Zevsin bic oğlu Hermes və Egipan (Pan) vətərləri tapıb Zevsin bədəninə yerləşdirirlər. Təzədən qüvvə toplamış Zevs Tifona hücuma keçir. Uzun vuruşmadan sonra Yaralı Tifon qaçaraq Siciliya üz tutur. Zevs Etna dağını onun üzərinə aşırdaraq Tifonu məhv edir.
Tifon törəmələri
Tifonun yarı qadın və yarı ilan cildli Yexidna ilə cütləşməsindən köpək Orf, köpək Kerber, Lerney hidrası, Himera, Skilla, Hesperid almasını qoruyan əjdaha, Kolxidada qızıl qoyun dərisini qoruyan əjdaha və Prometeyin qaraciyərini yeyən qartal törənmişdirlər.
Bulbophyllum spathaceum
(Bulbophyllum spathaceum) —  fəsiləsinin  cinsinə aid bitki növü.
Xəzər suitisi
—  aləminin  tipinin  sinfinin  dəstəsinin  fəsiləsinin  cinsinə aid heyvan növü. Kateqoriyası və statusu: EN – Təhlükə altındadır, təbii şəraitdə son 10 ildə 50-80 % azalıb.
Xəzər dənizində məskunlaşan yeganə dəniz məməlisidir. O, Xəzər dənizinin endemik növü olmaqla, dünyada suitilərin ən xırda növü sayılır (yaşama müddəti – 50 il).
Yetkinlik dövrünün qısa təsviri
Bədənin uzunluğu 150 sm-ə qədərdir, orta çəkisi 75 kq, maksimal çəkisi isə 100 kq-dır. Bədəni nisbətən kökdür, boynun qısa olmasına baxmayaraq, az da olsa nəzərə çarpır, başı böyük deyil. Yastılanmış vibrisin kənarları dalğavaridir. Rəngi fərqli şəkildə dəyişir. Bədənin üst qatı tünd, qarın hissəsi isə açıq boz rəngdədir. Bütün bədən boyunca tünd boz, qəhvəyi, bəzən isə qara rənglərdə nizamsız ləkələr müxtəlif ölçü və formalarda yayılmışdır. Erkək cinsin dərisinin rəngi dişilərdən fərqli olaraq daha parlaq və kontrastlıdır.
Yayılması
Xəzərin bütün akvatoriyasını və arxipelaqlar qrupunu əhatə edir. Lakin bir yerə toplanması qida və reproduktiv miqrasiyalarla əlaqədar olaraq mövsümidir. Azərbaycanda — Xəzərin Azərbaycan sektorunun bütün akvatoriyasını və Abşeron arxipelaqının ayrı-ayrı adalarını əhatə edir. Son 5-6 ildə Azərbaycan akvatoriyasında onların daimi yataqları artıq mövcud deyil. XX əsrin 30-cu illərində Şah Dili və ona bitişik adalarda suitilərin ovlanması həyata keçirilirdi. Hər il on minə yaxın suiti ovlanırdı. 60-70-ci illərdə onların yatağı demək olar ki, Abşeron və Bakı arxipelaqlarını bütünlüklə əhatə edirdi.
Yaşayış yeri və həyat tərzi
İstirahət məqsədilə adalara və dillərə, bəzən isə sahilə çıxırlar. Mövsümi miqrasiyanı həyata keçirirlər: Noyabr-dekabr aylarında Xəzərin şimali akvatoriyası olan Rusiyanın və ən başlıcası Qazaxıstanın sahillərində məskən salırlar. Burada yanvarın 25-dən fevralın 5-nə kimi buz meydançalarında balalama dövrü başlayır. Bala suitilər ağ kürkə bürünürlər. Laktasiya dövrü bir ay davam edir. Bala suitilər dünyaya gəldikdən iki həftə sonra tüləmə baş verir və ağ rəngini boza dəyişir. Laktasiya dövrü bitdikdən sonra dişi suiti körpəsindən uzaqlaşır və onlarda yenidən cütləşmə dövrü başlayır. Hamiləlik dövrü 11 ay davam edir. Balalama, laktasiya və cütləşmə dövründə suitilərdə zəif qidalanma və çəkilərinin təxminən yarıya kimi itirilməsi müşahidə olunur. Buzlar əriməyə başladıqda onların qidalanma məqsədi ilə Mərkəzi və Cənubi Xəzərə doğru yaz miqrasiyası başlayır. Aprelin sonu mayın əvvəllərində suitilər Azərbaycan akvatoriyasına gəlməyə başlayırlar. Bu dövrdə suitilərin çoxsayda toplaşdığı yerlər Abşeron arxipelaqının adaları, xüsusilə Çilov adası, həmçinin Pirallahı və Çilov adaları arasında yerləşən adalardır (Kiçik Tava, Böyük Tava, Tavaaltı, Dardanel). Həmin dövrdə suitilərin sayı 2000-ə çatır. Bundan sonra suitilər miqrasiyanı qida obyektlərinə (əsasən kilkə balığı) görə müəyyənləşdirərək, bərabər şəkildə mərkəzi və cənubi Xəzər istiqamətində bölünürlər. Suitilər iyun ayında Xəzərin İran sahillərinə çatırlar.
Sayı
XX əsrin əvvəllərində onların sayı bir neçə millyon təşkil edirdisə, 1990-cı ildə onların sayı 400-500 minə kimi azalmışdır. Hazırda suitilərin sayı 100-110 mindir. Demək olar ki, son 20 il ərzində onların sayı dörd dəfə azalmışdır.
Məhdudlaşdırıcı amillər
Antropogen təsirlər: həyəcan faktoru, miqrasiya yollarının pozulması; brakonyerlərin balıq ovu nəticəsində suitilərin torlara düşməsi və tələf olması; suitilərin məskunlaşdığı yataqlarda brakonyerlər tərəfindən məhvi (dəri, yağ və qaraciyər əldə etmək məqsədilə); Şimali Xəzərdə onların ovlanması; sahildə tikililərin fəal şəkildə aparılması; kimyəvi maddələrdən zəhərlənmə (üzvi xlortərkibli birləşmələr); parazit qurdlarla yoluxma (26 növdən artıq helmintlər); bakterioloji yoluxmalar; salmonella; it vəbası və qızılca viruslarından (morbil virusu) yaranan epidemiyalar; qida mənbəyinin kəskin şəkildə azalması (Mnemiopsis ledi molyuskaların yaranması səbəbindən).
Tətbiq olunmuş və lazımi mühafizə tədbirləri
Görülmüş tədbirlər daha çox rəsmi xarakter daşıyır. Suitilərin yataqlarının və mövsümi toplandığı yerlərin balıqçılardan, quş ovçularından və digər nəqliyyat vasitələrindən mühafizəsini təşkil etmək, brakonyerlər tərəfindən çoxmetrli torların qurulmasına və suitilərin onlara düşən halda məhv edilməsinə nəzarət, yerli əhali arasında təbliğat işləri aparmaq.
Bisti
Bisti - Səfəvilər dövlətində sah I Təhmasibin dövründə kəsilmiş gümüş sikkə. 20 dinara bərabər tutulurdu. XVII əsrin sonlarına qədər dövriyyədə olmuşdur.
İlqar Qılıcov
İlqar Qılıcov — Azərbaycan Respublikası Milli Məclisinin II çağırış deputatı.
Haqqında
Qılıcov İlqar Səyyad oğlu 07 yanvar 1966-cı ildə Tovuz şəhərində anadan olmuşdur. Ailəlidir, 2 övladı var. Fəlsəfə elmləri namizədi alimlik dərəcəsi verilmişdir. Qarabağ müharibə veteranıdır.
1986–1987 Alma-Ata qarnizonu stajor müstəntiq vəzifəsini icra edən (Alma-Ata şəhəri); 1987–1991 Gəncə qarnizonu hərbi prokurorluğunun müstəntiqi;
1991–1992 Azərbaycan Respublikası Baş Prokuroru yanında xüsusilə mühüm işlər üzrə müstəntiq;
19941994-cü ilin yanvar ayından noyabr ayınadək Milli Təhlükəsizlik üzrə qanunların və Gömrük qanunvericiliyinin icrasına nəzarət idarəsi 1-ci şöbənin prokuroru, rəisi;
1997–2000 Respublika Prokurorluğunda İqtisad məhkəmələri qərarlarının qanunuliyinə nəzarət şöbəsinin prokuroru işləmiş;
2000–2001 Baş Prokurorluğunun Beynəlxalq hüquq şöbəsinin rəis müavini işləmiş;
2006 h/h2006-cı ilin aprel ayının 26-dan Azərbaycan Respublikası Ali Məhkəmənin hakimidir.
Əbu Bəkr məscidi (Bakı)
Cümə (rəsmi) və ya Əbu Bəkr məscidi (ümumişlək) — 1997-ci ildə Bakı şəhərində, səhabə və ilk xəlifə olmuş Əbu Bəkr As-Siddik şərəfinə inşa edilmiş məscid.
Tarixi
Küveyt Xeyriyyə cəmiyyətinin dəstəyi ilə inşa edilmişdir. Azərbaycanın ən böyük sünni məscidi sayılır. Azərbaycan KİV məscidə gələnləri radikalizmdə və vəhhabizmdə ittiham edirlər. Ancaq məscidin imamı Qamət Süleymanov dəfələrlə onların vəhhabi olmamasını bildirmiş və bunun böhtan olduğunu demişdir.
Senecio almasensis
— fəsiləsinin  cinsinə aid biki növü.
Əbu Bəkr məscidi (Bakı)
Tarixi
Məsciddə qadınlar üçün ayrıca bölmə var. Məscid yaxınlığında isə islam ədəbiyyatı, geyimləri və parfumeriyası satılan dükan vardır.
17 avqust 2008-ci ildə məscidə iki əl qumbarası atılır. Terror nəticəsində 2 nəfər ölür və 18 nəfər ağır bədən yaraları alır. Yaralananlar arasında məscidin imamı Qamət Süleymanov da olur. Azərbaycan polisi terror aktına görə İlqar Mollaçıyevin rəhbəri olduğu «Meşə qardaşları» qrupunun törətdiyini bəyan etmişdir. 2008-ci ilin oktyabrında Nərimanov rayon məhkəməsi məscidin ziyarət edilməsinə qoyulan qadağanı aradan götürmüşdür.
Qomfokarpus
-  fəsiləsinə aid bitki cinsi.
Bataqlıq qurucası
(Gnaphalium uliginosum) - cinsinə aid bitki növü.
Gnaphalium uliginosum L. – Bataqlıq qurucası (Qurudulmuş, quruca, qaranquşotu, kəsikot)
Botaniki xarakteristikası:
Zəif iyli olub, şortəhər dadlıdır.
Yolların, kanalların kənarlarında, gilli çay kənarlarında, alaqotu olan yerlərdə,  göl və bataqlıqlarda yayılmışdır.
Bitki çiçəkləyən dövrdə (iyul-avqust) yetüstü, kök hissələri toplanılmalıdır. Xammal kölgəli yerlərdə 3-5 sm qalınlığında sərilməli, yaxşı ventiliyasiyalı çardax, naveslərdə və ya 40оС temperaturda quruducu şkafda qurudulmalıdır. Quru xammalın çıxım faizi 25-30%-dir. Quru yerlərdə, qablaşdırılmış kisələrdə saxlanılır. Saxlanılma müddəti 3 ildir.
Tərkibi və təsiri:
Tərkibində flavonoidlər 0,2%, karotinoidlər (55 mq%), aşı maddələri, rütubət 13%, kül 20%, üzvü birləşmələr 2%, efir yağı və mineral birləşmələr isə 2%-dir. Əsas bioloji aktiv maddələri flavonoidlərdir: qnafalozid A və B, 7-О-skutelyarin qlükozid, 6-metoksiqlüteolin və onun qlükozidləri aiddir.
Hipotenziv və yarasağaldıcı dərmandır.
Tərkibində flavonoidlər (qnaflazoid A və B) aşı maddələri, efir yağları və karotinoidlər vardır. Hipotenziv təsir göstərərək, periferik damarları genişləndirir və ürəyin ritmini seyrəldir. Yağından yanıq və yaraların epiteli toxumasını tez bir zamanda bərpa etmək üçün istifadə edilir.
Bitkinin dəmləməsindən hipertoniyanın başlanğıc dövrlərində damar genişləndirici vasitə kimi tətbiq edilir. Cövhər və dəmləməsi hiperkinetik tipli qan dövranında yüksək nəticə göstərir. Hipertoniya xəstəliyində β-adrenoblakatr təsir göstərərək yüksək təzyiqi endirir. Mədə və onikibarmağın xora xəstəliyində, qastritdə cövhərindən istifadə edilir. Kəskin və xroniki enteritdə, kolitdə, bakterial və amöb dezinteriyasında çox yaxşı kömək edir. Postdezinterial disfunksiyalarda, proktogen qəbizliklərdə və tenezmlərdə müalicəvi imalə edilir.
Tbilisi prospekti (Bakı)
Tbilisi prospekti — Bakıda prospekt. Moskva prospektindən Bakıxanov küçəsinə kimi uzanır.
Aglaia subcuprea
(Aglaia subcuprea) —  fəsiləsinin  cinsinə aid bitki növü.
Borc
Borc - bir tərəfin müvəqqəti olaraq pul, yaxud ölçü, çəki, say və s. ilə müəyyən edilən əşyaları digər tərəfin mülkiyyətinə verməsini və onların mütləq həmin ölçüdə geriyə qaytarılmasını bildirən müqavilə.
Pxuket
Pxuket (ภูเก็ต) - Tailandın Pxuket vilayətində şəhər və bu vilayətin inzibati mərkəzi. Talat Yai və Talat Nuea adlı iki hissədən ibarətdir.
Tarixi
Pxuketin əsası e.ə. I əsrdə hind kolonistləri tərəfindən qoyulmuşdur. Ptolemey III əsrdə bura səyahət etmiş və buranı Jang Si Lanq adı ilə qeyd etmişdi. Adanın coğrafi mövqeyi və təbii sərvətləri onu hər zaman diqqət mərkəzində saxlamışdır. Müxtəlif dövrlərdə bura ərəb, çin, hind və portuqalların əsarətində qalmışdır və bu millətlərin adanın və şəhərin formalaşmasında izləri hələ də izlənilir. Pxuket 1935-ci ildə qəsəbə, 13 fevral 2004-cü ildə isə şəhər statusu aldı.
1970-ci illərdə adanın sahillərində bunqalovların tikilməsi ilə burada turizm meydana gəlməyə başladı. 1970-ci illərin ortalarında burada hava limanın tikilməsi ilə turizm daha sürətlə inkişaf etdi. Hal-hazırda bura ildə 3 milyondan artıq turist gəlir.
Coğrafiyası
Şəhər Pxuket adasının cənub-şərqində, Andaman dənizinin Pxuket körfəzində yerləşir. Paytaxtdan 862 km aralıda yerləşir.
İqlimi
Keppenin iqlimlər təsnifatına görə Pxuket tropik iqlimə malikdir. İl boyu tempratur dəyişikliyi çox azdır. Ortalama tempratur 28 °C-dir. İl iki mövsümə bölünür : nəm (iyun-oktyabr ayları) və quru (noyabr-may). İllik yağıntı miqdarı 2300 mm təşkil edir.
Əhalisi
2014-cü il 31 dekabr tarixinə olan məlumata əsasən Pxuketin 77 610 nəfər olmuşdu. Bunlardan 35 888 nəfəri kişi, 41 722 nəfər isə qadın olmuşdu. Burada əsas din Buddizm olsa da, Hinduizm dininə də sitayiş edənlər vardır.
Nəqliyyat
Şəhərdə 2 avtovağzal fəaliyyət göstərir. Buradan ölkənin müxtəlif istiqamətlərinə avtobus reysləri fəaliyyət göstərir. Pxuket Beynəlxalq Hava Limanı şəhər mərkəzindən 32 km şimalda yerləşir.
Qardaşlaşmış şəhərlər
Pxuket aşağıdakı şəhərlərlə qardaş şəhər statusuna malikdir :
Senecio ferrugineus
— fəsiləsinin  cinsinə aid biki növü.
Tudor Argezi
Argezi (Arghezi) Tudor (əsl adı və soyadı Yon Teodoresku) ) rumın şairi, yazıçı, publisist, tərcüməçi. Rumıniya EA-nın akademiki (1955), Rumıniya Dövlət mükafatı laureatı (1955).
Tudor Argezi Cenevrə Univetsitetində təhsil almış, 1910-cu ildən naşir və publisist kimi fəaliyyətə başlamışdır. 1922–1924 illərdə "Rumın təfəkküru" jurnalına rəhbərlik etmişdir. "Gərəkli sözlər" (1927) şeir kitabının. "Taxta ikonalar" (1930) hekayələr toplusunun müəllifidir. "Bahar medalyonları" (1936), "Sətirlər" (1957) və s. kitablarında, "İnsan haqqında nəğmə" (1955) şeir silsilələrində insan ləyaqəti və yaradıcı əmək tərənnüm olunur, ahəngdar, bitkin forma, ideya və üslub radikalizmi ilə birləşir.
Hacı Zeynalabdin Tağıyevin sarayı
Tarixi
H. Z. Tağıyev İ. Qoslavskini memar kimi yüksək qiymətləndirir və ona mehribanlıqla yanaşırdı. Tağıyev Qoslavskinin istedadının pərəstişkarı və memarın himayəçisi hesab edilirdi. Qoslavskinin yaradıcılığının ən yaxşı nümunələri olan memarlıq əsərlərinin sifarişçisi H. Z.tağıyev idi. Bu əsərlərə nümunə kimi, Tağıyevin sarayını, Müsəlman qızlar məktəbini, Tağıyevin Mərdəkan qəsəbəsindəki villasını, Tağıyevin Qafqazda məşhurlaşmış toxuculuq fabrikinin binasını nümunə göstərmək olar.
Hissə ilə tikilən binanın frontonunda həkk olunmuş illərə baxılarsa, tikinti işləri 1895-ci ildə Qorçakovskaya və Merkuryevskaya küçələrindən başlamışdı. Bəzi mənbələrə görə, binanın birinci hissəsinin tikintisi başa çatdıqdan sonra, həmin hissə Voljko-Kamski bankına verilmişdi.
1914-cü ildən sarayda H. Z. A. Tağıyevin başçılıq etdiyi Bakı Tacir bankı da yerləşirdi. 1920-ci ilin aprelində Azərbaycanda hakimiyyəti almış bolşeviklər Tağıyev sarayını müsadirə etmiş, onun bir hissəsində Dövlət Tarix Muzeyi fəaliyyətə başlamışdı. 1941–1954-cü illərdə Tarix Muzeyi Şirvanşahlar sarayına köçürülmüş, binada Azərbaycan SSR Xalq Komissarları Soveti yerləşdirilmişdi. 1954-cü ildə binanın ikinci mərtəbəsi yenidən Tarix Muzeyinə qaytarıldı. Birinci mərtəbədə isə Texniki və tibbi sənədlər arxivi yerləşdirildi. Yalnız 2000-ci ildə Tağıyev mülkü bütövlükdə Azərbaycan Tarixi Muzeyinin ixtiyarına verildi.
Tağıyev sarayı bir neçə dəfə rekonstruksiyaya məruz qalmışdı. XX əsrin ortalarında aparılan təmir zamanı güzgülü otaqdakı şəkillər "burjua qalığı" kimi məhv edilmiş və üzərindən yeni suvaq çəkilmişdir. 2000-ci ildə cari təmir zamanı suvağın altında həmin divar rəsmləri aşkar edilmiş və bərpa olunmuşdur.
Planlaşdırılması
180px|thumbnail|left| [[Yuzef Qoslavski ]] Bina şəhərin mərkəz hissəsində bütöv bir kvartalı əhatə edir və zəngin planlaşdırma strukturuna malikdir. Nəhəng günbəzlərlə tamamlanan bu üçmərtəbəli sarayın bir tərəfi Baryatinski (indi Əbdülkərim Əlizadə), digərləri Polis (indi Yusif Məmmədəliyev), Merkuri (indi Zərifə Əliyeva), əsas fasadı isə Qorçakov (indi Hacı Zeynalabdin Tağıyev) küçələrinə baxır. Otaqların ikisıralı tikilişi sarayın daxili həllinin əsasını təşkil edir. İki qapalı həyət ətrafında mərasim və yaşayış otaqları qruplara ayrılıb. Binanın iki aralı mərmər pilləkənləri olan ön hissəsi Qərbə baxır. Sarayın yaşayış sahəsi 3000 m2 əhatə edir, burada zəngin ornamentli 100 otaq və zal yerləşib. Mərmər pilləkanlı giriş hissəsi qərb istiqamətinə yönəlib. Giriş hissələri, şərq və avropa üslublu qapalı lodjiyalı zallar planın kompozisiyasının əsas elementləri sayılır.
Birinci mərtəbədə H. Z. A. Tağıyevin kontoru və bir sıra başqa otaqlar, ikinci mərtəbədə isə yaşayış otaqları, kabinet və iki zal – Avropa və Şərq zalları, eləcə də iki seyf otağı, təmizlik otaqları, mətbəx, hamam və s. yerləşirdi. Y. Məmmədəliyev küçəsinə ayrıca çıxışı olan üçüncü mərtəbə 16 otaqdan ibarətdir.
H. Z. Tağıyevin evi saray obyekti kimi şəhərin mərkəzində bütünlüklə tikilən yeganə məhəllədir. Xəzər dənizi sahilinin yaxınlığında yerləşən bu məhəllə memarlıq-planlaşdırma nəzərindən uğurlu yerləşməyə malikdir. Fasadın üzərindəki xronoloji məlumata əsasən sarayın əsası 1893-cü ildə qoyulmuş və inşaat işləri mərhələlərlə davam etdirilmişdir.
Binanın məkani mahiyyətini Qorçakov küçəsi tərəfindən geniş zal təşkil edir. Memar Qoslavski rasional konstruktiv üslubdan istifadə edərək məhəllənin perimetri boyunca ikicərgəli otaqlar tikmişdir. Öz layihələrinə çox diqqətlə yanaşan memar zalda mühüm yeri iki əsas pilləkənə vermişdir: soldakı ictimai-məişət şərtlərinə görə bir qədər gizlədilmişdir və ikinci mərtəbədə yerləşən Şərq zalına aparırdı, Şərqdən isə bir qədər çox açılmış ikimarşlı mərmər pilləkən Avropa zalına aparır. Binada plan və həcmli kompozisiya formaya görə ən sadə paralelepipedlərin mürəkkəb qarşılıqlı tabelik və əlaqə sistemi əsasında qurulur. Ön otaqların pilləkən marşlarının yanında yerləşdirilməsi olan memarlıq istiqamətində həcmi-məkani inkişafı müəyyən edir. Şərq zalının ikimarşlı pilləkənləri bir qədər qapalı səciyyə daşıdığı üçün iri ölçüdə güzgülərlə örtülmüş qabaritli divarlarla həll edilmişdir. Memarlıq elementlərinin dəfələrlə əksi ecazkar şərq formaları vasitəsiylə ifadə olunur. Məhdud məkanda hərəkət və qalxma, ikinci mərtəbəyə aparan pilləkənlərlə asan və rahat baş verir.
Fasadı
right|thumb|280px| Sarayın H. Z. Tağıyev və Z. Əliyeva küçələrinə baxan fasadında fronton Bu əzəmətli saray hər dörd fasadı və nəhəng gümbəzləri ilə diqqəti cəlb edirdi. Əsas simmetrik fasad italyan renessansının təmtəraqlı formalarında həll olunub. Mərtəbələrin dəqiq bölgüsü, divarların dərin rustikası, memarlıq plastikasının zənginliyi şəhərsalma baxımından əhəmiyyətli mövqe daşıyan binaya xas özəlliklərdir. Sarayın tikintisi zamanı, Qoslavski klassik order sistemindən istifadə etsə də, kompozisiyanın bəzi elementləri və zalların interyerləri Azərbaycan memarlıq ənənələrindən ilhamlanmışdır.
Sarayın dörd küçəyə yönəlmiş fasadları ətraf mühitin məkani strukturunu yaxşılaşdırır. Binanın iri dominantası həcmi kütlələrin miqyaslı tikintisinə daxil olmuşdur, şəhərsalma intizamını müəyyən edərək, qonşu tikililərə təsir etmişdir. Sahilə doğru gedən binanın bütöv məhəllədə yerləşməsi, qonşu mülklərinə xüsusi akkumulyator kimi təsir edirdi. Burada sıravi tikintiyə yer yox idi, şəhərsalmanın həcmi və memari həllinə öz tələbləri ilə yeni seçmə forma əmələ gəlirdi.
Uzadılmış fasad onun arxasındakı daxili ərazini gizlətmir, onu öz kütləsi ilə bağlamır, əksinə, çölə açaraq binanın interyerinin genişliyini hiss etdirir. Şərq və Avropa zalları fasadın üzərində əsas kompozisiya elementlərini, yuxarı rakursda iki mərtəbə boyunca olan iri üçaşırımlı yarımdairəvi tağlarla əyani surətdə nümayiş etdirir. Fasadın çmərtəbəli mərkəzi hissəsi, üçtağlı lociyaların tərkibində şaquli çıxıntının ritmi ilə, yeni kompozisiya sistemi qismində çıxış edir. Üstünlük təşkil edən üfüqi hissələr, əzəmətli qabarıq daş hörgü ilə köndələn divarın dirəyinə bənzəyən, "sanki batan pilon-aralıq hissələri, gözləri bahalı güzgülü şüşələrin arxasından mağazaların kontur və piştaxtaları görünən yerinə cəlb edir. Fasadın memarlıq kompozisiyasının bu vacib hissəsi bədii mövqeni bütün sahəsi boyunca saxlayır.
Binanın bütün fasadlarına Bakı karxanalarından gətirilən daşlardan üz çəkilmişdir. Bakı memarları öz səmərəli təcrübələrində fasadın memarlığına təsir edən qədimi tikintilərdən müvəffəqiyyətlə istifadə edirdilər. Birinci mərtəbənin düzbucaq mütənasibliyi iri, yonulmamış bloklarla hörülməsi, daş hörməsini ifadəli, bütöv sistemə çevirmişdir. Saray tikintisinə məxsus olan mərkəzi girişin yoxluğu xüsusilə vurğulanmışdır. Evə gələnlər iki əsas qapıdan geniş, memarlıq və məkani cəhətdən yaxşı işlənmiş zala daxil olur. Fasadın üzərində İtaliya intibah memarlığı tam hazırlıqla klassik üsul və formaları ilə özünü göstərir. Şərq və Avropa zalları fasadın üzərində ümumiləşdirilmiş yarımdairəvi tağları ilə memarlıq kompozisiyasının vacib elementi kimi göstərilib, yumru sütunlara antablementlərlə dirənir.
Fasadın memarlıq kompozisiyası klassik əsasda həcmi-plastiki istiqamətdə inkişaf edərək, geniş və azad şəkildə yeni üsul və motivləri təsdiq edir. Üçüncü mərtəbənin səviyyəsində yerləşən şaquli pilonlar bütöv nloklardan yonulub və fasadın geniş ölçüsünün dinamikliyi fazasına keçir. Üstünlük təşkil edən rizalitlərin arasındakı fasadın mərkəzi, sıx plastik ağırlıq daşıyaraq, eyni mülayim memarlıq mühitində mövcuddur. Bu maraqlı memarlıq kompozisiyasında gözə çarpan fon olan yarımdairəvi pəncərə yerləri aram ritm təşkil edir. Memar Qoslavski fasadın açılışına hiss edilməyən pilonların görünməyən şaquliləri vasitəsiylə öz anlayışını gətirərək, lociyaların tağlarının əhəmiyyətini genişləndirir və bununla da Bakı memarlarına kompozisiya ideyası vermiş olur. Sarayın inşasının tamamlanmasından on il sonra memar İ. Ploşko M. Muxtarov küçəsində (keçmiş Persidskaya küçəsi) fransız qotikası üslubunda Səadət Sarayını inşa edərkən, ikinci mərtəbənin fasadında Qoslavskinin lociyalarla olan kompozisiyasını təkrar etmişdir (1911–1912).
Uzadılmış formasına görə yorucu görsənməməsi üçün böyük zallar və lociyaların yerləşdiyi mərtəbənin layihəsinə əsasən memar şaquli parçalanmaları üçün çıxıntı üsulundan istifadə etdi, lokal ox sistemini müəyyətn etdi və onların üzərində dekorativ səthləri riflənmiş günbəzşəkilli həcmləri yerləşir. Belə izahda bağlı lociyaların üç iri yarımdairəvi tağ formasında, iki üstün elementdən ibarət əsas fasad siluet kompozisiyasına çevrildi. Balaca kürsülü birinci mərtəbənin üfüqi hissələri və düzbucaqlı oyuqları dərin hörmənin aralıqları ilə eyni ritmdə, həcmi-məkani görünüşün möhtəşəm istiqamətini müəyyən etdilər. Memar sütunlu qalereyalar arasındakı boşluqlara məhdud üçüncü mərtəbəni yerləşdirərək fasadın bütün hissələrini nəhəng pərvaz ilə bir-birinə bağlamışdır.
Fasadın üzərindəki nəhəng üçtağlı kompozisiya nəinki italyan intibah memarlığına, daha çox Qədim Roma memarlığına uyğun formada möhtəşəm eyvan şəklində çıxır, əsaslı surətdə qabağa çıxan sütunlara və kornşteynlərlə dərin və qabarıq ifadə olunan karnizlərə dirənir. Saray daşlarından olan tağların aydın çəkilməsi memarlıq üsullarının dinamikasını nümayiş etdirir və bədii emosiyalar yaradır.
Lociyalar yanlardan rizalitlərlə bağlanıb və pəncərə motivləri ilə birgə sinxron olaraq işləyir. Mütənasib dişlərlə bəzənmiş sərt frontonlu profil haşiyələr təqdim olunmuşdur. Bakı şəhərinin iqlim şərtlərinə cavab verən, küçəyə çıxan təmtəraqlı incə metal məhəccərli eyvanlar, onların altında isə əzəmətli çıxıntılarla iri daş kornşteynlər yerləşir.
İnteryeri
220px|thumbnail|left|Sarayın interyerində solda yerləşən və Şərq zalına aparan kiçik pilləkənin məhəccər detalı. Sarayın interyerlərinin işlənməsi zamanı müxtəlif memarlıq üslublarından istifadə olunmuşdu. Belə ki, simmetrik baş fasad italyan intibahının təmtəraqlı formalarında, təmizlik otağı fransız rokokosu, yemək otağı flamand barokkosu, yataq otağı isə modern üslubunda həll olunmuşdur. H. Z. A. Tağıyevin kabineti, yemək, qonaq və başqa otaqlar palıd ağacı ilə bəzədilmişdir.
İnteryerdə həndəsi formalı rəsm elementlərindən yığılmış taxta plafon maraq doğurur. Kabinet, yemək zalı, qonaq otağı və digər yerləşgələr Qoslavskinin təsvirlərinə uyğun olaraq palıd ağacından parketlə zövqlə işlənmişdir. Parket üçün 6 növ ağac istifadə olunub. Sarayın qapıları – limon ağacından, oboylar isə təbii dəridən hazırlanmışdır. Güzgülər Fransadan, pəncərə şüşələri isə Venesiyadan sifariş edilmişdi.
Saray sahibinin ən çox vaxt keçirdiyi interyerlər: iş kabineti, qonaq otağı, bilyard otağı, qızlarının yataq otağı və sairə maraqlı şəkildə həll edilmişdir. Memarlıq cəhətdən kabinet ciddi üslubda həll edilib, yalnız boş divarlar, rəsm əsərləri, müvafiq mebel və aşağı hissədə perimetr boyunca zövqlə yerləşdirilmiş kitab şkafları, uzunlamasına olan oxun ortası ilə İvan Ayvazovskinin böyük rəsminin aşağısında küncləri kitab şkaflarına dirənən böyük masada yeganə dəyirmi heykəl – megalomaniya əlaməti olan I Napoleonun büstü (Tanrılıq iddiası) yerləşir. Ev sahibinin yazı masasının arxasında, maraqlı taxta işləmədə mehrab üslublu azərbaycansayağı piştağ (portal) var. Olafon iri kessonlarla və aralı düzülmüş kornşteynli sadə karnizlə işlənib. Çox geniş karnizdə, ciddi üslubun həcmi-məkani parametrlərinə riayət edilib.
Mütənasib ölçülü qonaq otağı genişdir, ciddi həcmi-məkani mövqedə qalaraq dəbdəbəli memar şərhinə iddia etmir. İ. Qoslavski, yalnız Şərq zalı istisna olmaqla, interyer kompozisiyasının həllində az vəsait istifadə edərək, çox ifadəliyə nail olmağa çalışmışdır. Qonaq otağının divarları iki yarusa bölünüb. Aşağıdakı düzgün profil verilmiş düzbucaq bölmələr vasitəsilə taxta panellərlə işlənib. Xüsusi panoramanı vizual olaraq təsəvvür edib, orada möhkəm stullardan ibarət müvafiq mebeli yerləşdirərək, aralarına gözəl halqalı uzadılmış gövdə daxil edilmişdir. Yuxarı yarus gözü yormayan dinc örtüklü dekorativ şəkilli kağızla örtülüb. Oradaca iki rəsm əsəri qoyulub. Qonaq otağının uzununa oxu boyunca interyerdə üstünlük təşkil edən mürəkkəbləşmiş memari-məkani kompozisiyası qurulumuşdur.
Bahalı qab-qaşıq üçün nəzərdə tutulmuş möhkəm şkaf dekorativ kartuşla bitən güclü və incə profilləşdirilmiş tağ təntənəli kompozisiya formasını təsvir edir. Tağların üfüqi ilə bərabər iki həcmli ifadə olunmuş qapı çərçivələri bir balaca batıq formadadır. Mərkəzi hissələr plastik işlənərək və aydın çəkilərək, vahid kamera kompozisiyası təşkil edir. Bu, memar İ. Qoslavski tərəfindən çox gözəl yaradılmış orijinal dizayndır. Karnizlə birlikdə çox cüzi işlənmiş memarlıq motivləri olan plafona yumşaq keçərək, üfüqi məhbəs təmkinlə düzəldilmişdir.
Tağıyevin qızlarının küncdə yerləşən yataq otağının sahəsi incəliklə və vizual olaraq qonaq və yataq hissələrinə bölünüb. Aşkar olaraq bölgü hiss olunmur, çünki interyer vahid fəzaya malikdir. Burada gözəl ayrılmış və aydın çəkilmiş bazalı və kapitelli nazik dəmir sütunlara modern dalğavari şəkillə doldurulmuş incə və düz tağ kompozisiyası söykənir. Dekorativ elementli zolaqlarla üfüqi vurğulanmış aşağı naxışlı panel otağın perimetri boyunca keçərək, çarpayı ilə örtülür, sonra isə davam edir. Çarpayıların üzərində küncləri panelə dirənən düzbucaq çərçivəyə yarımdairəvi dekorativ tağ daxil edilmişdir. Divarların birində divan, qoltuqlu kürsü, stullar və ortada masa qoyulmuşdur. Divar taxta lövhələrlə düzbucaqlı ekranlara bölünmüşdür. Bütün ekranlar modern məzmunlu yüngül dekorativ şəkillərlə doldurulub. Ətrafdakı mebel üzərində də modern üslubundan alınma dalğalı yarpaqlar təsvir olunmuş parçadan üz çəkilmişdir. Döşəmədə iri planda modern üslublu ornament təsvir edilmişdir.
Şərq zalı
Şərq zalının divarlarının həndəsi proporsional olan modul toru şaquli aksentlərlə, Şərq incəsənətinin dekorativ tətbiqi elementləri ilə dolu geniş məkanın ritmikası ilə qarşılıqlı əlaqələnir. Memar dekorativ materialdan istifadə edərək öz qavrama formasını tapmışdır. Material çox incə, naxışlar isə çox yüngüldü, xüsusilə, zalın dirək hissəsində memar üç neomavritan tağından ibarət olan portikə maraqlı kompozisiya şəkli vermişdir. Bu üsulla Qoslavski interyerin sakit daxili məkanına kütlələrin dinamikasını gətirmişdir.
Şərqin incə rəssamlıq palitrası səthlərinin şaquli və üfüqi parçalanmaya keçməsindən asılı olaraq bitki motivləri tağların timpanlarını örtür. Bahalı dekorativ örtüklü ağır kessonlaşmış plafon kvadrat və düzbucaq çərçivələrə bölünərək yüngülləşdirilmişdir. Şərqdə saray və imarətlərdə interyerlərin dekorativ bolluğuna həmişə üstünlük verilirdi. Bu ənənə Tağıyevin sarayının Şərq zalından da yan keçməmiş və sarayın bu zalının interyeri Bakıdakı ən yaxşı interyerlər sırasına daxil olmuşdur.
Zalın inqlaba qədərki interyeri Tağıyevin sifarişi ilə çəkilmiş şəkillər albomu vasitəsiyllə dövrümüzə çatmışdır. Eyvanın arxasında rəssam İvan Ayvazovski tərəfindən işlənmiş rəsm əsəri, zalı tamamlayan eninə ox kimi keçir. Şərq zalının iç görünüşü əzəmətli naxış və bəzəmələrlə fərqlənir, şaquli və üfüqi detallar divarların səthini bitki ornament motivləri ilə doldurulmuş ekranlara bölür. Dirəklərdən biri üçtağlı Mavritaniya orderinin zərif sütunları formasında tərtib olunmuşdur. İ. Qoslavskinin eskizi əsasında həndəsi şəkillərdən ibarət və yığma elementlərdən düzəldilmiş taxta tavan çox əzəmətli görünür.
İnteryerin məkani strukturuna yarımdairəvi tağları ilə ayırılmaz surətdə daxil olan, bağlı üslublu lociya zalın içindən qərb istiqamətinə çevrilmişdir.
Sarayın Şərq zalının bəzədilməsi üçün, 4 kq tavan üçün, ümumilikdə isə 8 kq qızıldan istifadə olunub. Şərq zalının interyeri zəngin dekoru ilə fərqlənir, şaquli və üfüqi bölgülər divarların səthini floral motivli ornamentlərlə bəzənmiş ekranlara bölür.
Avropa zalı
Avropa zalı Şərq zalı ilə müqayisədə daha açıqdır. Bu zala gətirən pilləkən ikimarşlıdır, işıqlıdır, klassik üslub və formada inşa edilmişdir. Hər iki zalın sahəsi ümumilikdə eynidir (təqribən 180 m² 11×17.35 m qabaritləri ilə), lociyaları (sütunlu qalereya) da eyni xüsusiyyətlərə malikdir.
Binanın perimetri boyunca zallar iki iri paralelepiped cəmləşib məhəllənin mərkəzi hissəsində, olduqca iri və düzbucaq formada bitişik həyət aralıqları, ikinci mərtəbəyə açıq üslublu pilləkənlər aparır. Burada Bakıda bina tikintisində ənənəvi hesab edilən şüşəbənd sistemindən istifadə olunmamışdır.
Kövrək şoran
Kövrək şoran - (lat. Salsola futilis Iljin.) Tərəçiçəkkimilər – (Chenopodiaceae Vent.) fəsiləsinə aid bitki növü.
IUCN Qırmızı Siyahısına görə növün kateqoriyası və statusu “Nəsli kəsilməyə həssas olanlar” kateqoriyasına aiddir – VU D2. Azərbaycanın nadir növüdür. Qafqaz endemikidir.
Bioloji, ekoloji və fitosenoloji xüsusiyyətləri
Çiçəkləmə və meyvə əmələgətirmə dövrü may-iyun aylarına təsadüf edir. Kserofit, işıqsevən, duzlaşmaya davamlıdır. Toxumla çoxalır. Düzən, dağətəyi sahələrdə şoranlı, taxıllı, müxtəlifotluluq, qruplaşmaların tərkibində rast gəlinir.
Sayı və tendensiyası
Məhdudlaşdırıcı amillərin təsirinə məruz qalması populyasiyanın azalma tendensiyasını sübut edir.
Məhdudlaşdırıcı amillər
Antropogen amillər sayılır (otarılma, tapdalanma).
Mühafizə tədbirləri
Mühafizə üçün xüsusi tədbirlər aparılmır. Yayılma yerlərində antropogen təsiri azaltmaq üçün yasaqlıqların təşkili, populyasiya səviyyəsində genetik tədqiqi, toxumlarının toxum bankında saxlanılması, bərpasının təmin edilməsi, yeni yayılma yerlərinin axtarılması təklif olunur.
Kolşəkilli qomfokarpus
—  cinsinə aid bitki növü.
Olqa Kaniskina
Olqa Kaniskina (19 yanvar 1985, Napolnaya Tavla, Mordoviya MSSR) — rusiyalı yüngül atletika idmançısı, 2008 Yay Olimpiya Oyunları və 2007-ci il Yüngül Atletika üzrə çempionu, ikiqat Rusiya çempionu. 20 km idman yürüşü üzrə ixtisaslaşmışdır.
24 mart 2016-cı ildə İdman Arbitraj məhkəməsi Olqa Kaniskinanın 15 avqust 2009-cu ildən 15 oktyabr 2012-ci ilə qədər ki, bütün naliyyətlərini antidopinq qaydalarını pozduğuna görə ləğv etmişdir.
Bioqrafiya
1985-ci ilin yanvar ayının 19-da Napolnaya Tavla kəndində anadan olmuşdur. Milliyyətcə erzyandır. 8 yaşı olarkən anası dünyasını dəyişir. O, Saranskdakı № 35 məktəbdə təhsil alırdı. 7-ci sinifdə inkən idman yürüşü ilə məşqul olmağa başlayır. Olqa bir çox ümumrusiya yeniyetmələr arası yarışmalarda iştirak edir. 18 yaşında ikən o artıq idman ustası adına layiq görülür.
2005-ci ildə Olqa gənclər arasında Avropa Çempionatının gümüş medalına layiq görülür. 2006-cı ildə isə Avropa Çempionatının gümüş medalını alır. 2007-ci ildə 20 km məsafə üzrə idman yürüşü yarışmasında Dünya çempionu olmuşdur. Eyni ildə Grand Pri IAAF müsabiqəsində qalib gələrək çempion olur. Avropa Kubokunda isə gümüş medal qazanır (Leminqton).
2008-ci ildə Olqa Kaniskina 2008-ci il Yay Olimpiya Oyunlarında 20 km idman yürüşü yarışmasında birinci yeri tutur.
2009-cu ildə 20 km məsafədə idman yürüşü üzrə Dünya Çempionatının qalibi olur (Berlin).
2010-cu ildə 20 km məsafədə idman yürüşü üzrə Avropa Çemionu adına layiq görülür (Barselona).
2011-cu ildə 20 km məsafədə idman yürüşü üzrə Dünya Çempionatının qızıl medalına layiq görülür.
2012-ci ildə Londondakı Olimpiya Oyunlarında 20 kilometrlik idman yürüşü yarışmasında yalnız həmyerlisini Elena Laşmanovadan dala qalaraq gümüş medal qazanır. Anti-dopinq skandalı sonrası medallardan məhrum edilmişdir.
Saranskda yaşayır. Mordoviya Dövlət Universitetinin riyaziyyat fakultəsini bitirmişdir. Ailəli deyil. 24 mart 2016-cı ildə İdman Arbitraj məhkəməsi Olqa Kaniskinanın 15 avqust 2009-cu ildən 15 oktyabr 2012-ci ilə qədərki bütün naliyyətlərini antidopinq qaydalarını pozduğuna görə ləğv etmişdi.
Roma FK
"Roma FK" ― İtaliyanın Roma şəhərini təmsil edən futbol klubu. 1927-ci ildə bir neçə klubun birləşməsi ilə yaradılan komanda, 1951/52-ci ildən etibarən İtaliyanın əsas komandalarından biridir. 1941/42, 1982/83, 2000/01-ci illərdə İtaliya liqasının qalibi olmuşdur. İtaliya kubokunda 9 dəfə çempion olan komanda, 2 dəfə İtaliya Superkubokunun qalibi olmuşdur.
1960/61-c ildə İntertoto Kubokunu, 1983/84 və 1990/91-ci illərdə UEFA Kubokunun qalibi olmuşdur. Bu günə qədər komandada oynayan futbolçulardan 15-i FİFA Dünya Kubokunun qalibi olmuşdur (Ferrais, Quaita, Masetti 1934, Donati, Monzeglio və Serantoni 1938, Bruni Konti 1982, Rudi Voller və Berthold 1990, Aldair 1994, Kandela 1998, Kafu 2002, Daniele De Rossi, Simone Perrotta və Françesko Totti 2006).
Komandanın rəngləri tünd-qırmızı və sarıdır.
Tarixi
Roma klubu 1927-ci ildə İtalo Foçi tərəfindən "Roman FK", "SS Alba-Audace" və "Fortitudo-Pro Roma SGS" komandalarının birləşməsindən yaradılıb. İtalo Foçi İtaliyada Kommunist Partiyasının mühüm üzvlərindən biri idi. Komandanı yaratmaqda məqsəd güclü bir paytaxt təmsilçisi yaratmaq və şimaldan olan güclü klublar ilə layiqli mübarizə aparmaq idi. Aşağı liqalarda oynadıqdan sonra əsas liqaya yüksələn klub, 1935/36-cı illərdə Balonya klubundan 1 xal geri qalaraq ikinci yerin sahibi olan komanda, tarixində ilk dəfə olaraq titul qazanır. Roma Futbol Klubu skudettonun qalibi kimi 1941/42-ci illərdə tarixin səhifələrinə yazdıra bildi. thumb|left|Roma klubu 1942-ci ildə
Müharibədən sonra
II Dünya Müharibəsi bitdikdən sonra komanda, əvvəlki gücünü geri qaytara bilmədi və ardıcıl olaraq 5 mövsüm liqanı ikinci altıqlıqda bitirdi. Nəhayət 1950/51-ci ildə uğursuzluqlarla yadda qalan klub, İtaliyanın ikinci futbol liqası olan Seria B-yə düşdü. 10 ildən sonra komanda əsas liqaya geri qayıtdı. A seriyasına qayıtdıqdan sonra bir neçə güclü transfer edərək yenidən mübarizəyə qoşulur. 1954/55-ci ildə Udineze FKnun ardından ikinci pillənin sahibi oldu. Sonrakı 10 il ərzində ilk dördlüyə düşə bilməsə də İtaliya Kubokunda müəyyən uğurlar qazana bilirdi. 1960/61-ci ildə final oyununda Birminghem Siti FK klubu ilə keçirilən oyunda 4-2 hesabı ilə qalib gələrək UEFA İntertoto Kubokunun qalibi olmuşdur. Bir il sonra finalda Torino FK-nu 1-0 hesabı ilə məğlub edib İtaliya Kubokunu başı üzərinə qaldırdı.
Komandanın menecerləri futbolçulara daha maaş ödəyə bilməyəcəklərini açıqlasa da azarkeşlər ianə toplayaraq komandaya yeni prezident kimi Franco Evangelistini seçdilər. Bununla da komandanın böhran vəziyyəti yavaş-yavaş geridə qaldı.
XXI əsr
Klub, yeni minilliyə İtaliya çempionu olmaqla başladı. Həmin il klub, İtaliya A Seriyasının qızıl medallarını qazandı. 2000-01-ci il futbol mövsümündə Yuventus FK-nu 2 xal fərqlə qabaqlayıb çempion ola bilmişdi. Komandanın gənc oyunçusu olan Françesko Totti gələcəkdə güclü və ulduz futbolçu olacaqdı. Gənc yaşlarından komandasının heyətində böyük rekordlar qıraraq adını tarixə yazdırırdı. Onunla birlikdə bir komandada çıxış edən Kafu, Aldair, Qabriel Batistuta və Vinçenzo Montella da ən yaxşılardan idi.
Klub, növbəti mövsümdə də çempionluğa yaxın idi. Lakin Yuventusdan 1 xal geri qalaraq gümüş medalların sahibi oldu. 2003-cü ildə İtaliya Kubokunda 4-2 hesabı ilə Milan FK-na məğlub olaraq gümüş medal qazandılar. Həmin mövsümdə də komanda İtaliya A Seriyasında 2-ci pillənin sahibi oldu.
Klubun 2003-cü ildən 2011-ci ilədək nizamnamə kapitalı 19 milyon avro təşkil edib. 9 iyul 2006-cı ildə Fransa millisini məğlub edən İtaliya seçməsi Dünya Kubokunun qızıl medallarının sahibi oldular. Həmin heyətdə Romanın 3 üzvü də var idi. Bunlar Françesko Totti, Daniel De Rossi, Simyone və Perrotta var idi.
2006-cı ildə komandaya sanksiya tətbiq edildi və ikinci liqaya yuvarlandı. Seria B-də çıxış etdikləri ilk ildəcə İtaliya Kubokunun finalına qədər getsə belə İnter Milan FK-na məğlub olaraq gümüş medal qazandı. 2007/08-ci ildə İtaliya Liqasında 2-ci pillənin sahibi oldular. Həmin il UEFA Çempionlar Liqasında Mançester Yunayted FK-ya məğlub olaraq mübarizəni 1/4 finalda dayandırdılar. 2009-10 mövsümündə zəif bir başlanğıcdan sonra Klaudio Ranyeri Lusiano Spallettini baş məşqçi olaraq əvəzlədi. Yeni dəyişikldən sonrakı 3 oyunda məğlub olamalarına baxmayaraq komanda bundan sonra 24 oyun məğlub olmadan irəlilədi. Sonda Latsio FK-ya 2-1 hesabı ilə məğlub oldular. thumb|[[Françesko Totti, with the 2007–08 İtaliya Kubokunun finalında]] 2010-cu ilin yazında Sensi ailəsi, borc həll müqaviləsi çərçivəsində Roma üzərindəki nəzarətindən imtina etməyi qəbul etdi. Bu, 1993-cü ildən bəri kluba rəhbərlik edən Sensi ailəsinin prezidentlik dövrünə son qoydu. Yeni bir sahib təyin olunana qədər Rosella Sensi klubun direktorluğuna davam eedirdi. 2010–11 mövsümü bir daha Romanın həm daxili, həm də Avropa səviyyəsində bir sıra uğursuz nəticələr qeydə alındı. Bunlar arasında Kalyari FK, Brescia ilə məğlubiyyətlər və Çempionlar Liqasının qrup mərhələsində Bayern Münhen FK-na 2-0 məğlubiyyət var idi. Lakin bu nəticələrdən sonra İtaliya A Seriyasında İnter Milan FK-u üzərində qələbə ardından cavab oyununda Bayern Münheni sensasiyalı şəkildə məğlub edərək ilk oyunda yenilmələrinə rəğmən turu 3-2 hesabı ilə adlayan tərəf oldu. 2011-ci ildə ardıcıl 5 oyunda uğursuz nəticə qazanandan sonra baş məşqçi Ranyeri istefa verdi. Klubun baş məşqçi postuna keçmiş futbolçusu Montellanı müvəqqəti olaraq gətirdi. Həmin il Françesko Totti Fiorentina FK ilə keçirilən liqa matçında 200-cü qolunu vurdu. Totti, İtaliya futbolu tarixində 200 qol vuran sayca 6-cı oyunçu oldu. 2011-ci ildə Amerikalı iş adamı Tomas DiBandetto klubun prezidenti seçildi. Onun maliyyə imkanlarının yaxşı olması kluba da müsbət təsir etdi. Barselona FK-nun ikinci heyətinin baş məşqçisi olan Luis Enrike komandaya gətirildi. River Pleyt FK-dan yarım-müdafiəçi Erik Lamelanı, Barselona FK-dan hücumçu Boyan Kırkiç-i və qapıçı Maarten Stekelenburqu, Ayaks FK-dan isə Qabriel Haynzı transfer etdi. Klub ayrıca olaraq müdafiəçi Conn Arne Riise, qapıçı Doni və forvardlar Jeremi Menez və Mirko Vuçiniçi satıb sərbəst buraxdı. Klub, yenilənmə üçün 100 milyon avro ayırmışdı. Yeni yüzillikdə bu klub üçün ayrılan ən böyük kapital idi.
Bütün bunlardan sonra 2011/12-ci ildə komanda UEFA Avropa Liqası-nın pley-off mərhələsində uduzaraq mübarizəni erkən dayandırdı. 18 avqust tarixində hüçumçu Dani Osvaldo, yarım-müdafiəçilər Miralem Pyaniç, Fernando Qaqo və Simyon Kyaer ilə müqavilə imzaladı. Əlavə olaraq 40 milyon avro qarşılığında Fabriki Borionu transfer etdi. 2012-ci ildə Pallotta prezident oldu. 2012/13-cü il futbol mövsümünün əvvəlində Luis Enrikenin əvəzinə Zdenek Zeman klubun baş məşqçisi təyin edildi. Klub, Enrikenin göndərilməsini UEFA Avropa Liqasında Slovan Bratislava FK-na məğlub olaraq mübarizəni erkən dayandırması və yeni mövsümdə heç bir beynəlxalq turnirə vəsiqə qazana bilməməsini səbəb göstərdi. Yeni çalışdırıcı Zeman bundan əvvəl Peskara FK-nu Seria B-dən əsas liqa olan Seria A-ya yüksəltmişdi. Lakin 2 fevral 2013-cü ildə vəzifəsindən istefa verdi. Onun yerinə müvəqqəti olaraq Aurelio Andreazzoli gətirildi və mövsümü 6-cı pillədə başa vurdu. Həmin il İtaliya Kubokunun finalında Latsio FK-na məğlub oldu. Bununla da komanda ardıcıl ikinci mövsümdə də Avropa miqyaslı turnirlərdən kənarda qaldı. 12 iyun 2013-cü ildə prezident Palotta, Rudi Qarsiyanın Romanın yeni baş məqçisi olduğunu mətbuata açıqladı. Yeni mövsümdə Rudi Qarsiyanın başçılığı ilə Roma ilk 10 oyunda ardıcıl qələbə qazandı. Bu İtaliya futbolu tarixində yeni rekord idi. 10 oyunda rəqib qapılarına 24 qol vurub öz qapısında sadəcə 1 qol gördü. Bu 10 oyun içərisində əzəli rəqiblər olan Latsio FK və İnter Milan FK-u da var idi və onları da məğlub etməyi bacarmışdı. 2013/14-cü ildə 85 xal toplayan komanda 102 xalla birinci olan Yuventusdan sonra ikinci pillənin sahibi oldu. 2014/15-ci ildə də komanda Yuventusun ardından ikinci oldu. Lakin həmin il UEFA tərəfindən Maliyyə və Fair-play pozuntusu səbəbi ilə cəzalandırıldı.
2016-cı ildə 7 matçdan sadəcə birində qələbə qazanaraq uğursuzluqla üzləşən komanda, baş məşqçi Qarsiyanı istefaya göndərdi. Lusiana Spaletti komandaya baş məşqçi təyin edildi. Fevral ayında zədədən qayıdan Totti, oyun üslubunun pis olduğu üçün Spalettini sərt tənqid etməyə başladı. Bu tənqiddən sonra Spaletti klubun on nömrəsi olan Tottini Palermo FK-na qarşı 5-0 hesablı qələbə qazandıqları oyunda meydana buraxmadı. Bu qərar azarkeşlər arasında və mediada böyük səs-küy yaratdı. Ardıcıl 5 oyunda Totti meydana çıxarılmadı. Ehtiyat oyunçular skamyasında 5 oyun keçirən Totti, nəhayət çıxdığı ilk matçda 4 qol vurdu, 1 qol ötürməsi verdi. Spaletti bu mövsümü komandası ilə üçüncü pillədə başa vurdu və UEFA Çempionlar Liqasının pley-off mərhələsində oynamaq üçün vəsiqə əldə etdi. 2016-cı ildə klubun əsas oyunçularından olan Miralem Pyaniçi maliyyə vəziyyətinin yaxşılaşdırılması məqsədi ilə rəqib komanda Yuventusa satdı. 28 may 2017-ci ildə Totti, 786-cı və karyerasının sonuncu oyununa çıxdı. Bu mövsümdə komanda ikinci pillənin sahibi oldu. Tottinin gedişindən sonra kapitanlıq sarğısı De Rossinin ixtiyarına verildi. 13 iyun 2017-ci ildə Eysebiyo De Françesko kluba yeni baş məşqçi təyin edildi. Yay transfer pəncərəsində komanda Məhəmməd Salahı 39 milyon avro qarşılığında Liverpul FK-a satdı. Sampdoriya FK-dan Patrik Şik, Mançester Siti FK-dan Aleksanr Kolorov heyətə qatıldı. Yeni çalışdırıcı De Françesko keçmiş komandasına oynayan Qreqorio Defreli də yeni heyətə qatdı. Bu transfer üçün Roma klubu Sassuolo FK-na 18 milyon avro ödədi. 5 dekabr 2017-ci ildə Roma merliyindən verilən məlumatda yeni stadionun inşası üçün ərazinin hazırlanması üçün əlavə 5 il müddətdə vaxt uzadıldı və klub hazırkı stadion Stadio Olimpikoda oynamaq üçün 5 illik razılaşma əldə etdi. 2017/18-ci il futbol mövsümündə UEFA Çempionlar Liqası-nın qrup mərhələsində İspaniya-nın Atletiko Madrid FK, İngiltərə-nin Çelsi FK-u və Azərbaycan-ın Qarabağ FK-u ilə birlikdə C qrupunda qərarlaşdı. Qrupda çətin oyunlarla üzləşsə də layiqli mübarizə aparan komanda, qrupun son oyununda evə Qarabağ FK ilə keçirilən oyunda Dyeqo Perrotinin vurduğu qol sayəsində 1-0 hesabı ilə qələbə qazandı və 1/8 finala vəsiqəni təmin etdi. Bu mərhələdə Ukrayna təmsilçisi Şaxtyor Donetsk FK-u ilə qarşılaşdı və turu adlamağı bacardı. 1/4 final mərhələsində rəqib güclü Barselona FK idi. İlk oyunda əldə edilən heç-heçədən sonra öz meydanında keçirdiyi cavab oyununda Barselonanı 3-0 hesabı ilə məğlub edərək yarım-final mərhələsinə vəsiqə qazandı. Bu mərhələdə İngiltərə-nin Liverpul FK-u ilə qarşılaşan komanda ümumi hesabda 7-6 ilə məğlub olaraq mübarizəni dayandırdı.
Roma Futbol Klubu 2017/18-ci il futbol mövsümünü İtaliya A Seriyasında 77 xalla 3-cü pillədə bitirdi. 2018-ci ildə komanda yarım-finala qədər qazandığı 83 milyon avronu əldə etdi. Bununla yanaşı qapıçı Alissonu 77 milyon avro qarşılığında Liverpul FK-na satdı. Nainqolan və Strootmanı satdıqdan sonra klub, Patrik Şik, Nzonzi, Pastore, Kluivert, Defrel və bir meçə oyunçu ilə müqaviləni yeniləmək üçün 150 milyon avro xərclədi. Növbəti mövsüm UEFA Çempionlar Liqasının 1/8 finalında Portu FK-na məğlub olduqdan sonra baş məşqçi Di Françesko istefaya göndərildi. Bu gedişdən sonra Ranyeri yenidən Romanın sükanı arxasına gətirildi. Ertəsi gün idman direktoru olan Mançini istefa verdi. Mançinin klubda idman direktorluğu müddətində klub 21 transfer üçün 208 milyon funt-sterlinq xərclədi. Lakin 2 il ərzində sadəcə 12 oyunçu klubda qalmağı seçdi. Ranyerinin nəticələri nisbətən yaxşılaşmağa başladı. Lakin klub mövsümü 6-cı pillədə tamamladı.
11 iyun 2019-cu ildə klub, Paolo Fonsekanı yeni baş məşqçi təyin etdi.
2019-cu ilin dekabr ayında Roma FK, SPV MMC, komandanı Amerikalı iş adamı Dan Friedkinə 872 milyon dollara satmaq üçün son danışıqlarda idi. Lakin danışıqlar COVID-19 pandemiyası zamanı dayanmışdı. 6 Avqust 2020-ci ildə Friedkin, Romanın əsas səhmdarı Pallottaya 591 milyon dollar ödəməyi qəbul edərək ilkin müqavilə imzaladı.
Okeanidalar
Hesiod "Teoqoniyasında" okeanidaların 3000 sayı göstərilsə də onlardan yalnız 41-nin adı çəkilir. Okeanidalar haqqında digər mənbə "Homer nəğmələri" sayılır. Okeanidalar haqqında bəzi məlumatlara Orfizm inancında, naməlum müəllif Psevdo-Apollodor tərəfindən yazılmış "Mifik kitabxana" adlandırılan üç cildlik qəhrəmanlıq dastanları toplusunda , Higinin və Vergiliyin yazılarında da rast gəlinir. Homer özünün "İliada" və "Odisseya" epik poemalarında okeanidaları müxtəlif obraz və personajlarda göstərmişdir. Vergiliy okeanidaları nereidalarla eyniləşdirir. Belə ki, iki nereida okeanida kimi təqdim edilir. Digər müəlliflər ilahələr Nemesis və Tixanı okeanidalar kimi göstərirlər.
Bulbophyllum scopula
Areal
Papua-Yeni Qvineya üçün endemik növdür.
Senecio almeidae
— fəsiləsinin  cinsinə aid biki növü.